CELEX: 31996R0347
Language: bg
Date: 1996-02-27 00:00:00
Title: Регламент (EО) № 347/96 на Комисията от 27 февруари 1996 година относно установяване на система за бързо съобщаване за допускането на сьомга за свободно обращение в Европейската общностТекст от значение за ЕИП.

04/ 03
            
            
               BG
            
            
               Официален вестник на Европейския съюз
            
            
               66
            
         31996R0347
   
               L 049/7
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      РЕГЛАМЕНТ (EО) № 347/96 НА КОМИСИЯТА
   
   от 27 февруари 1996 година
   относно установяване на система за бързо съобщаване за допускането на сьомга за свободно обращение в Европейската общност
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (EИО) № 3759/92 на Съвета от 17 декември 1992 г. относно общата организация на пазара на рибни продукти и продукти от аквакултури (1), последно изменен с Регламент (EО) № 3318/94 (2), и по-специално член 30 от него,
   като има предвид, че от края на м. октомври 1995 г. цената на сьомгата, пусната в свободно обращение в Общността, падна много рязко, причинявайки пазарно смущение, довело до поставяне под въпрос на целите на член 39 от Договора за ЕО; като има предвид, че Регламент (EО) № 2907/95 на Комисията (3), с който допускането за свободно обращение на сьомга с произход от ЕИП се поставя в зависимост от съблюдаването на ниска цена, която има за цел да стабилизира отново пазара на Европейския съюз, влезе в сила на 16 декември 1995 г.;
   като има предвид, че за да може Комисията както да наблюдава последиците от Регламент (EО) № 2907/95, така и да даде възможност да бъдат приети допълнителни мерки, ако е необходимо, без отлагане, се изисква система за бързо съобщаване на условията за внос на сьомга;
   като има предвид, че мерките, предвидени за това в настоящия регламент, са в съответствие със становището на Управителния комитет по рибни продукти,
   ПРИЕ НАСТОЯЩИЯ РЕГЛАМЕНТ:
   Член 1
   1.   Държавите-членки нотифицират на Комисията теглото и обявената митническа стойност във валутата на съответната държава–членка на стоките, изброени в приложението, които са допуснати за свободно обращение. Информацията се разделя по кодове от КН (Комбинираната номенклатура), както и по дата на приемане на митническата декларация, както и едновременно по страна на произход и страна на източник.
   2.   За стоки, допуснати за свободно обращение между 1-ия и 15-ия ден на месеца, нотификацията се изпраща на 25-ия ден на всеки месец или в първия работен ден след това, а за стоки, пуснати в свободно обращение между 16-ия и последния ден на месеца — на десетия ден от следващия месец или в първия работен ден след това. Нотификацията се изпраща на Комисията по факс: във формата, съобщена от Комисията. Информацията, която трябва да се изпраща, може да бъде съобщена на Комисията на магнитно средство за компютърна обработка във формат, който да бъде съгласуван с Комисията.
   Член 2
   Настоящият регламент влиза в сила в деня след публикуването му в Официален вестник на Европейските общности.
   
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 27 февруари 1996 година.
      
         
            За Комисията
         
         Emma BONINO
         
         
            Член на Комисията
         
      
   
   
      (1)  ОВ L 388, 31.12.1992 г., стр. 1.
   
      (2)  ОВ L 350, 31.12.1994 г., стр. 15.
   
      (3)  ОВ L 304, 16.12.1995 г., стр. 38.
   ПРИЛОЖЕНИЕ
   
               Код от КН
            
            
               Описание
            
         
               0302 12 00
            
            
               Прясна или охладена тихоокеанска, атлантическа или дунавска сьомга, с изключение на филета и месо по код от КН 0304
            
         
               0303 22 00
            
            
               Замразена атлантическа или дунавска сьомга, с изключение на филета и месо по код от КН 0304
            
         
               0304 10 13
            
            
               Пресни или охладени филета от тихоокеанска, атлантическа или дунавска сьомга
            
         
               0304 20 13
            
            
               Замразени филета от тихоокеанска, атлантическа или дунавска сьомга